ddrg/super_eurlex huggingface dataset:
Uredba Komisije (ES) št. 1319/95

z dne 9. junija 1995

o spremembi Uredbe (EGS) št. 338/92 o podrobnih pravilih za uporabo Uredbe Sveta (EGS) št. 3763/91 glede kvote Skupnosti za uvoz 8000 ton pšeničnih otrobov, ki spadajo pod tarifno oznako KN 230230, s poreklom iz držav AKP, v francoski departma Réunion

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3763/91 z dne 16. decembra 1991 o uvedbi posebnih ukrepov za nekatere kmetijske proizvode v korist francoskih čezmorskih departmajev [1], kakor je bila nazadnje spremenjena z Uredbo (ES) št. 3290/94 [2], in zlasti člena 3(5) Uredbe,

ker zahteva izvedba Sporazuma o kmetijstvu urugvajskega kroga bistvene spremembe uvoznega režima; ker je treba zaradi tega ustrezno prilagoditi podrobna pravila za uporabo Uredbe Komisije (EGS) št. 338/92 [3];

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Člen 1 Uredbe (EGS) št. 338/92 se nadomesti z naslednjim:

"Člen 1

Ta uredba določa podrobna pravila za uporabo letne kvote Skupnosti za uvoz, oproščen uvoznih dajatev, 8000 ton pšeničnih otrobov iz tarifne oznake KN 230230, s poreklom iz držav AKP, v francoski departma Réunion, v skladu s členom 3(4) Uredbe Sveta (EGS) št. 3763/91."

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. junija 1995

Za Komisijo

Franz Fischler

Član Komisije

[1] UL L 356, 24.12.1991, str. 1.

[2] UL L 349, 31.12.1994, str. 105.

[3] UL L 36, 13.2.1992, str. 16.

--------------------------------------------------
Uredba Sveta (ES) št. 1644/95

z dne 29. junija 1995

o avtonomnih stopnjah dajatev, ki se uporabljajo za časopisni papir, v zvitkih ali listih, iz oznak KN 48010010 in 48010090 po pristopu Avstrije, Finske in Švedske

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker so v skladu s členom 2 Akta o pristopu iz leta 1994 Avstrija, Finska in Švedska s 1. januarjem 1995 začele uporabljati skupno carinsko tarifo;

ker je Svet na seji dne 8. februarja 1995 dovolil začetek pogajanj na podlagi člena XXIV, odstavka 6 Splošnega sporazuma o carinah in trgovini iz leta 1994 (GATT 1994), da bi se rešili primeri, v katerih uporaba skupne carinske tarife v novih državah članicah povzroča spremembe ali umik tarifnih koncesij, ki so jih dodelile pred tem;

ker je uporaba skupne carinske tarife v novih državah članicah povzročila zmanjšanje nekaterih uvoznih dajatev in povečanje nekaterih drugih dajatev;

ker je do sklenitve splošnega sporazuma na pogajanjih med Skupnostjo in tretjimi državami primerno, da se uporabljajo avtonomni ukrepi za ublažitev škodljivega vpliva širitve na nekatere izvoze tretjih držav;

ker ukrepi, ki jih je treba uporabljati, ne vplivajo na rezultate pogajanj v teku na podlagi člena XXIV, odstavka 6 sporazuma GATT 1994 in ne posegajo v namen Skupnosti, da bi sklenila sporazum, ki bo upošteval globalni vpliv širitve na trgovino s tretjimi državami;

ker je v tem okviru primerno, da se na avtonomni osnovi pospeši znižanje dajatev na 0 %, ki je že predvideno za časopisni papir, v zvitkih ali listih, iz oznak KN 48010010 in 48010090,

SPREJEL NASLEDNJO UREDBO:

Člen 1

V prilogi so določene avtonomne stopnje dajatve za časopisni papir, v zvitkih ali listih, iz oznak KN 48010010 in 48010090.

Člen 2

Ta uredba začne veljati dan po objavi v Uradnem listu Evropskih skupnosti.

Člen 3

Avtonomne stopnje dajatve, določene s to uredbo, se uporabljajo, dokler Svet s kvalificirano večino ne odloči, da so pogajanja, ki potekajo na podlagi člena XXIV, odstavka 6 Sporazuma GATT 1994 s Kanado, zaključena.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 29. junija 1995

Za Svet

Predsednik

J. Barrot

--------------------------------------------------

PRILOGA

Oznaka KN | Poimenovanje | Avtonomne stopnje dajatev, ki se uporabljajo |

1995 | 1.1.1996 | 1.1.1997 | 1.1.1998 | 1.1.1999 | 1.1.2000 | 1.1.2001 | 1.1.2002 |

48010010 | Časopisni papir, v zvitkih ali listih, naveden v dodatni opombi 1 k Poglavju 48 | 4,5 % | 4,5 % | 4,0 % | 3,5 % | 2,5 % | 1,5 % | 0,5 % | 0,0 % |

48010090 | Časopisni papir, v zvitkih ali listih, razen navedenega v dodatni opombi 1 k Poglavju 48 | 6,5 % | 5,5 % | 4,5 % |

--------------------------------------------------
Uredba Komisije (ES) št. 347/96

z dne 27. februarja 1996

o uvedbi sistema hitrega poročanja o sprostitvi lososa v prosti promet v Evropski skupnosti

(Besedilo velja za EGP)

KOMISIJA EVROPSKE SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3759/92 z dne 17. decembra 1992 o skupni ureditvi trga za ribiške proizvode in proizvode iz ribogojstva [1], kakor je bila nazadnje spremenjena z Uredbo (ES) št. 3318/94 [2], zlasti člena 30,

ker je cena lososa, ki je sproščen v prosti promet v Skupnosti, zelo naglo padla od poznega oktobra 1995, kar je povzročilo motnje na trgu, ki lahko ogrozijo cilje člena 39 Pogodbe ES; ker je Uredba Komisije (ES) št. 2907/95 [3], ki pogojuje sprostitev lososa s poreklom v EGP v prosti promet z upoštevanjem najnižje cene, kar naj bi ponovno stabiliziralo trg Evropske unije, začela veljati 16. decembra 1995;

ker je za to, da bi Komisija lahko spremljala učinke Uredbe (ES) št. 2907/95 in da bi zagotovila, da se nemudoma lahko sprejmejo nadaljnji ukrepi, če je to potrebno, potreben sistem hitrega poročanja o pogojih uvoza lososa;

ker so ukrepi, predvideni s to uredbo, v skladu z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

1. Države članice uradno obvestijo Komisijo o masi in v valuti zadevne države članice deklarirani carinski vrednosti blaga, navedenega v Prilogi, ki je sproščeno v prosti promet. Ti podatki bodo razvrščeni glede na oznako KN, kakor tudi glede na dan sprejema uvozne deklaracije ter glede na državo porekla in državo provenience.

2. Za blago, ki se sprosti v prost promet med 1. in 15. dnem v mesecu, se uradno obvestilo pošlje 25. dan vsakega meseca ali prvi delovni dan po tem datumu in za blago, ki se sprosti v prosti promet med 16. dnem in zadnjim dnem v mesecu, 10. dan v naslednjem mesecu ali prvi delovni dan po tem datumu. Uradno obvestilo se pošlje Komisiji po faksu v obliki, kot je dogovorjena s Komisijo. Potrebni podatki se lahko pošljejo v magnetnem zapisu za računalniško obdelavo v formatu, dogovorjenem s Komisijo.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. februarja 1996

Za Komisijo

Emma Bonino

Članica Komisije

[1] UL L 388, 31.12.1992, str. 1.

[2] UL L 350, 31.12.1994, str. 15.

[3] UL L 304, 16.12.1995, str. 38.

--------------------------------------------------

PRILOGA

Oznaka KN | Poimenovanje |

03021200 | svež ali hlajen pacifiški in atlantski losos in sulec razen filetov in mesa pod oznako KN 0304 |

03032200 | zamrznjen atlantski losos in sulec razen filetov in mesa pod oznako KN 0304 |

03041013 | sveži ali zamrznjeni fileti pacifiškega in atlantskega lososa in sulca |

03042013 | zamrznjeni fileti pacifiškega in atlantskega lososa in sulca |

--------------------------------------------------
UREDBA KOMISIJE (ES) št. 426/96

z dne 8. marca 1996

o spremembi Uredbe (EGS) št. 2123/89 o oblikovanju seznama reprezentativnih trgov prašičjega mesa v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso 1, kakor je bila nazadnje spremenjena z Uredbo (ES) št. 3290/94 2, in zlasti člena 4(6) Uredbe,

ker je bil z Uredbo Komisije (EGS) št. 2123/89 3, kakor je bila nazadnje spremenjena z Uredbo (ES) št. 1448/95 4, oblikovan seznam reprezentativnih trgov prašičjega mesa v Skupnosti;

ker so se v Franciji zgodile spremembe glede reprezentativnih trgov; ker je treba zato spremeniti seznam reprezentativnih trgov prašičjega mesa v Skupnosti, naveden v Prilogi k Uredbi (EGS) št. 2123/89;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Točka 5 Priloge k Uredbi (EGS) št. 2123/89 se zamenja z naslednjim:

"5. Naslednja skupina kotacijskih centrov: Rennes, Nantes, Metz, Lyon in Toulouse".

Člen 2

Ta uredba začne veljati 1. aprila 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. marca 1996

Za Komisijo

Franz FISCHLER

Član Komisije

1 UL L 282, 1.11.1975, str. 1.

2 UL L 349, 31.12.1994, str. 105.

3 UL L 203, 15.7.1989, str. 23.

4 UL L 143, 27.6.1995, str. 47.
Uredba Komisije (ES) št. 532/96

z dne 27. marca 1996

o spremembi Uredbe (EGS) št. 2123/89 o oblikovanju seznama reprezentativnih trgov prašičjega mesa v Skupnosti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 3290/94 [2], in zlasti člena 4(6) Uredbe,

ker je bil z Uredbo Komisije (EGS) št. 2123/89 [3], kakor je bila nazadnje spremenjena z Uredbo (ES) št. 426/96 [4], oblikovan seznam reprezentativnih trgov prašičjega mesa v Skupnosti;

ker so se v Belgiji zgodile spremembe glede reprezentativnih trgov; ker je treba zato spremeniti seznam reprezentativnih trgov prašičjega mesa v Skupnosti, naveden v Prilogi k Uredbi (EGS) št. 2123/89;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

Točka 1 Priloge k Uredbi (EGS) št. 2123/89 se zamenja z naslednjim:

"1. Naslednji kotacijski center: Bruselj."

Člen 2

Ta uredba začne veljati 1. aprila 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. marca 1996

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 203, 15.7.1989, str. 23.

[4] UL L 60, 9.3.1996, str. 3.

--------------------------------------------------
Uredba Komisije (ES) št. 983/96

z dne 31. maja 1996

o spremembi Uredbe (ES) št. 738/94 o določitvi nekaterih pravil za izvajanje Uredbe Sveta (ES) št. 520/94 o določitvi postopka Skupnosti za upravljanje s količinskimi kvotami

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 520/94 z dne 7. marca 1994 o določitvi postopka Skupnosti za upravljanje s količinskimi kvotami [1], kakor je bila spremenjena z Uredbo (ES) št. 138/96 [2] in zlasti člena 24 Uredbe,

ker je v Uredbi (ES) št. 738/94 [3], kakor je bila nazadnje spremenjena z Uredbo (ES) št. 1150/95 [4], Komisija določila nekatera splošna pravila za uporabo Uredbe (ES) št. 520/94 za katere koli količinske kvote Skupnosti, z izjemo tistih, ki so navedena v členu 1(2) Uredbe;

ker člen 3 Uredbe (ES) št. 738/94 v zvezi z zahtevki za dovoljenja zahteva, da se prosilec zaveže, da bo pristojnemu organu vrnil dovoljenje, v primeru, da ga v celoti ali deloma ne bo porabil;

ker člen 1(2) Uredbe (ES) št. 138/96 določa, da se pristojnim organom vrnejo vsa dovoljenja, ne glede na to, ali so bila porabljena ali ne, ker je zato treba spremeniti člen 3 Uredbe (ES) št. 738/94, tako da se razširi obseg zaveze še na vključitev vračil porabljenih dovoljenj;

ker je treba posodobiti telefonske številke nekaterih pristojnih nacionalnih organov;

ker so ukrepi, ki jih določa ta uredba, v skladu z mnenjem Odbora, ustanovljenega na podlagi člena 22 Uredbe (ES) št. 520/94 o upravljanju s kvotami,

SPREJELA NASLEDNJO UREDBO:

Člen 1

Člen 3(2)(g) Uredbe (ES) št. 738/94 se nadomesti z:

"(g) izjavo prosilca, da so podatki v zahtevku pravilni, da ima prosilec sedež v Evropski skupnosti, da je to edini zahtevek za zadevno kvoto in da se prosilec zavezuje, da bo vrnil dovoljenje, ne glede na to, ali ga je porabil ali ne, v obliki naslednjega besedila:

[INSERT MULTILINGUAL TEXT FROM ORIGINAL]

ki mu sledijo datum, vlagateljev podpis in njegovo ime z velikimi tiskanimi črkami."

Člen 2

V členu 13 Uredbe (ES) št. 738/94 se črtajo besede "neporabljenih ali delno porabljenih".

Člen 3

Prilogo I k Uredbi (ES) št. 1150/95 zamenja Priloga k tej uredbi.

Člen 4

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. maja 1996

Za Komisijo

Leon Brittan

Podpredsednik

PRILOGA

"[INSERT MULTILINGUAL TEXT FROM ORIGINAL]"

[1] UL L 66, 10.3.1994, str. 1.

[2] UL L 21, 27.1.1996, str. 6.

[3] UL L 87, 31.3.1994, str. 47.

[4] UL L 116, 23.5.1995

, str. 3.
Uredba Komisije (ES) št. 1044/96

z dne 11. junija 1996

o spremembi Uredbe (ES) št. 773/96 o določitvi posebnih ukrepov za odstopanje od uredb (EGS) št. 3665/87, (EGS) št. 3719/88 in (EGS) št. 1964/82 v sektorju govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 894/96 [2], in zlasti člena 13(12) Uredbe,

ker Uredba Komisije (ES) št. 773/96 [3], kakor je bila spremenjena z Uredbo (ES) št. 957/96 [4], določa posebne ukrepe za zakonsko ureditev nekaterih izvoznih poslov zaradi ukrepov, ki jih je sprejelo nekaj tretjih držav za zaščito pred govejo spongiformno encefalopatijo;

ker so izkušnje pokazale, da je potrebno podaljšanje veljavnosti dovoljenj, da se omogoči sklenitev izvoznih poslov, na katere so vplivale zgoraj navedene okoliščine;

ker so se pojavile težave z mesom s poreklom iz Združenega kraljestva; ker Uredba (ES) št. 773/96 zagotavlja ustrezno rešitev za meso, ki se neposredno izvaža, ne pa za meso, ki se uvrsti v režime, predvidene v členih 4 in 5 Uredbe Sveta (EGS) št. 565/80 [5], kakor je bila spremenjena z Uredbo (EGS) št. 2026/83 [6]; ker je torej treba spremeniti Uredbo (ES) št. 773/96;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Uredba (ES) št. 773/96 se spremeni:

1. v prvem pododstavku člena 2 se "31. maja 1996" nadomesti z "31. julija 1996";

2. člen 5(3) se nadomesti z naslednjim:

"3. Na zahtevo izvoznika se izvozno dovoljenje, izjava o plačilu in izvozna deklaracija za meso s poreklom iz Združenega kraljestva, ki še ni zapustilo carinskega območja Skupnosti in za katero so se do 31. marca 1996 carinske izvozne formalnosti končale ali se je uvrstilo v enega od režimov iz členov 4 in 5 Uredbe (EGS) št. 565/80 v državi članici, ki ni Združeno kraljestvo, prekličejo. Izvoznik vrne kakršno koli predplačilo nadomestila, varščine v zvezi z zadevnimi posli pa se sprostijo."

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. junija 1996

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 125, 23.5.1996, str. 1.

[3] UL L 104, 27.4.1996, str. 19.

[4] UL L 130, 31.5.1996, str. 5.

[5] UL L 62, 7.3.1980, str. 5.

[6] UL L 199, 22.7.1983, str. 12.

--------------------------------------------------
Uredba Sveta (ES) št. 1075/96

z dne 10. junija 1996

o spremembi Uredbe (ES) št. 1626/94 o določitvi nekaterih tehničnih ukrepov za ohranjevanje ribolovnih virov v Sredozemlju

SVET EVROPSKE SKUPNOSTI JE

ob upoštevanju Pogodbe o ustanovitvi Evropske skupnosti, zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Generalni svet za ribištvo v Sredozemlju (GFCM) na svoji 21. redni seji od 22. do 26. maja 1995 v Alicanteju v Španiji sprejel priporočilo glede upravljanja z tuno v Sredozemlju; ker priporočilo uvaja za nekatera ribiška plovila prepoved ribolova te vrste v obdobju od 1. junija do 31. julija vsako leto;

ker v skladu s členom V(2), (3) in (4) Sporazuma o ustanovitvi GFCM člani organizacij začenjajo uporabljati priporočila, ki jih je sprejel GFCM, od konca obdobja, določenega za predstavitev ugovorov;

ker je zato treba Uredbo (ES) št. 1626/94 z dne 27. junija 1994 [4] spremeniti, da se uvede določbe priporočila,

SPREJEL NASLEDNJO UREDBO:

Člen 1

Uredba (ES) št. 1626/94 se spremeni, kot sledi:

1. Vstavi se naslednji člen:

"Člen 5a

1. Vsako leto v obdobju od 1. junija do 31. julija je prepovedan ribolov na navadnega tuna s površinskimi parangali iz plovil, daljših od 24 metrov.

2. V tem členu se uporablja dolžina, ki jo določi ICCAT (Mednarodna komisija za ohranitev atlantskega tuna), navedena v Prilogi V."

2. Doda se naslednja priloga:

PRILOGA V

ICCAT opredelitev dolžine plovil:

- za katero koli ribiško plovilo, zgrajeno po 18. juliju 1982, 96 % cele dolžine plovila na vodni črti, ki je na višini 85 % najmanjše bočne višine, merjene od zgornjega roba kobilice, oziroma razdalja od sprednjega roba premčeve gredice do osi krmila na isti vodni črti, če je ta razdalja večja. Pri ladjah s poševno kobilico je vodna črta, na kateri se meri ta dolžina, vzporedna z izračunsko vodno črto;

- za katero koli ribiško plovilo, zgrajeno pred 18. julijem 1982, registrirana dolžina, vnesena v nacionalne registre ali druge evidence ribiških plovil.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 10. junija 1996

Za Svet

Predsednik

M. Pinto

[1] UL C 41, 13.2.1996, str. 17.

[2] Mnenje z dne 24. maja 1996 (še ni objavljeno v Uradnem listu).

[3] UL C 174, 17.6.1996.

[4] UL L 171, 6.7.1994, str. 1.

--------------------------------------------------
UREDBA KOMISIJE (ES) št. 1127/96

z dne 24. junija 1996

o spremembi Uredbe (ES) št. 1423/95 o podrobnih izvedbenih pravilih za uvoz proizvodov v sektorju sladkorja, razen melase

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1785/81 z dne 30. junija 1981 o skupni ureditvi trgov za sladkor [1], nazadnje spremenjene z Uredbo (ES) št. 1101/95 [2], ter zlasti členov 14(2) in 15(4) Uredbe,

ker se stopnje carinske tarife in dodatne uvozne dajatve za surovi sladkor določijo, kadar je takšen sladkor namenjen za rafiniranje, glede na sladkor z donosom, enakim 92 % donosa sladkorja standardne kakovosti, ki jo določi Skupnost; ker je določeno, da se v primeru, če se donos takšnega sladkorja razlikuje od donosa, določenega za standardno kakovost, izvede prilagoditev; ker je treba zaradi večje jasnosti določiti, da se ustrezne določbe Uredbe Komisije (ES) št. 1423/95 [3], spremenjene z Uredbo (ES) št. 2528/95 [4], uporabljajo samo za surovi sladkor;

ker so ukrepi, predvideni s to uredbo, v skladu z mnenjem Upravljalnega odbora za sladkor,

SPREJELA NASLEDNJO UREDBO:

Člen 1

Člen 5(1) Uredbe (ES) št. 1423/95 se nadomesti z naslednjim:

"1. Če se donos uvoženega surovega sladkorja, določen skladno s členom 1 Uredbe (EGS) št. 431/68, razlikuje od donosa, določenega za standardno kakovost, se dajatev carinske tarife za proizvode pod tarifnima oznakama KN 1701 11 10 in 1701 12 10 ter dodatna dajatev za proizvode pod tarifnimi oznakami KN 1701 11 10, 1701 11 90, 1701 12 10 in 1701 12 90, ki se naloži na 100 kilogramov omenjenega surovega sladkorja, izračunata tako, da se ustrezna dajatev za surovi sladkor standardne kakovosti pomnoži s korekcijskim koeficientom. Korekcijski koeficient se izračuna tako, da se odstotek donosa uvoženega surovega sladkorja deli z 92."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. junija 1996

Za Komisijo

Franz FISCHLER

Član Komisije

[1] UL L 177, 1.7.1981, str. 4.

[2] UL L 110, 17.5.1995, str. 1.

[3] UL L 141, 24.6.1995, str. 16.

[4] UL L 258, 28.10.1995, str. 50.
Uredba Komisije (ES) št. 1527/96

z dne 30. julija 1996

o spremembi Uredbe (ES) št. 1162/95 o posebnih podrobnih pravilih za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske Skupnosti,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za žita [1], kakor je bila nazadnje spremenjena z Uredbo (ES) št. 3072/95 [2], in zlasti členov 10(2) in 14(16) Uredbe,

ker je od leta 1996/97 dalje intervencijske odkupne cene za neoluščen riž, določene v členu 5(2) Uredbe (EGS) št. 1418/76, nadomestila enotna intervencijska cena; ker je v zvezi s prehodom iz tržnega leta 1995/96 v tržno leto 1996/97, ko se izračuna znižanje nadomestil ob koncu tržnega leta iz člena 12(5) Uredbe Komisije (ES) št. 1162/95 [3], kakor je bila nazadnje spremenjena z Uredbo (ES) št. 1029/96 [4], treba upoštevati razliko med intervencijskimi odkupnimi cenami neoluščenega riža brez mesečnih zvišanj starega tržnega leta in intervencijsko ceno novega tržnega leta; ker se bo s tem mogoče izogniti preveliki stopnji znižanja kot posledice uporabe intervencijske cene, določene z Uredbo (EGS) št. 1418/76 namesto intervencijskih odkupnih cen, določenih v členu 5(2) navedene uredbe;

ker je treba navesti, da naj bi prišlo do prve uskladitve nadomestil na prvi dan koledarskega meseca, ki sledi tistemu, v katerem je bil vložen zahtevek;

ker naj bi iz statističnih razlogov države članice vsak dan sporočale količine riža, zajete v uvoznih dovoljenjih za vsako poreklo;

ker so ukrepi, predvideni v tej Uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (ES) št. 1162/95 se spremeni:

1. členu 12(4) se doda naslednji pododstavek:

"Prva uskladitev se opravi na prvi dan koledarskega meseca, ki sledi tistemu, v katerem je bil vložen zahtevek za dovoljenje. Vsak mesec se opravijo naknadne uskladitve.";

2. členu 12(5)(a) se doda naslednji pododstavek:

"Vendar pa se v zvezi s prehodom iz tržnega leta 1995/96 v tržno leto 1996/97, uporabi razlika med intervencijskimi odkupnimi cenami, določenimi v členu 5(2) Uredbe (EGS) št. 1418/76 za neoluščen riž brez mesečnih zvišanj za tržno leto 1995/96, in intervencijsko ceno za tržno leto 1996/97.";

3. prvi pododstavek člena 13(2) se nadomesti z naslednjim.

"2. V zvezi z izdanimi uvoznimi dovoljenji države članice vsak dan posredujejo količine, zajete v dovoljenjih, po oznaki proizvoda in, v primeru navadne pšenice, po stopnji kakovosti in poreklu. Poreklo mora biti navedeno tudi v uvoznih dovoljenjih za riž."

Člen 2

Ta uredba začne veljati dan po objavi v Uradnem listu Evropskih Skupnosti.

Člen 1(2) se uporablja za dovoljenja, izdana po 1. maju 1996.

Člen 1(1) in (3) se uporablja za dovoljenja, izdana po 1. septembru 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. julija 1996

Za Komisijo

Franz Fischler

Član Komisije

[1] UL L 166, 25.6.1976, str. 1.

[2] UL L 329, 31.12.1995, str. 18.

[3] UL L 117, 24.5.1995, str. 2.

[4] UL L 137, 8.6.1996, str. 1.

--------------------------------------------------